परमात्मा की पहचान ही सुख-शांति का आधार
पंचायत ने ध्यान नहीं दिया तो खुद कच्ची नाली बना दी
‘जैसे-जैसे इलाज कराते गए मर्ज बढ़ता गया। अर्थात डॉक्टर बीमारी को पकड़ ही ना पाया। ठीक इसी प्रकार संसार का हर मनुष्य सुख शांति की तलाश में रोज मंदिर, मसजिद, चर्च, गुरुद्वारे में गुहार लगा रहा है। पूजा, पाठ, आरती, व्रत, उपवास कर और तीर्थ आदि में धक्के खाकर इंसान थक गया है। बावजूद सुख-शांति कोसों दूर है। इसका एकमात्र निवारण स्व-आत्मा का ज्ञान और परमात्मा की सही पहचान।
यह बात ब्रह्माकुमारी संस्थान की सब जोन संचालिका बीके सविता बहन ने बघाना के शक्तिनगर में मेडिटेशन ट्रेनिंग कैंप के उद्घाटन समारोह में गुरुवार को कही। उन्होंने कहा सत्य ईश्वरीय ज्ञान से और ईश्वर प्रदत्त राजयोग मेडिटेशन से सच्ची सुख-शांति का खजाना सहज मिल जाता है। संस्थान के एरिया डायरेक्टर बी.के. सुरेंद्र जैन ने बताया शक्तिनगर में ट्रेनिंग कैंप 20 दिन तक सुबह-शाम दो सत्र में चलेगा। इसमें सुबह 10 से 12 व शाम 5 से 8 बजे तक अलग-अलग पांच ग्रुप में राजयोग मेडिटेशन का नि:शुल्क प्रशिक्षण दिया जाएगा। राजयोग साधना केंद्र के शुभारंभ समारोह को बी.के. श्रुति बहन व नंदा बहन ने भी संबोधित किया। इस अवसर पर शक्तिनगर, द्वारकापुरी व गोकुल धाम आदि कॉलोनियों के लोग शामिल हुए।
hin_Deva hin_Deva hin_Deva hin_Deva